ไอซ์ เอจ (แฟรนไชส์)

ไอซ์ เอจ  เป็นสื่อแฟรนไชส์สัญชาติอเมริกันที่เจาะจงถึงกลุ่มสัตว์เลี้ยงลูกด้วยนมที่รอดจากยุคน้ำแข็งในยุคหินเก่า ซึ่งประกอบด้วยภาพยนตร์แอนิเมชันทางคอมพิวเตอร์, รายการโทรทัศน์พิเศษ และซีรีส์วิดีโอเกมส์ โดยตัวภาพยนตร์ผลิตโดยบลูสกาย สตูดิโอส์ซึ่งเป็นบริษัทลูกของทเวนตีท์เซนจูรีฟอกซ์แอนิเมชันที่เป็นส่วนหนึ่งของเดอะวอลต์ดิสนีย์สตูดิโอส์ (อดีตคือทเวนตีท์เซนจูรีฟอกซ์) ตัวซีรีส์มีเสียงพากย์หลักของเรย์ โรมาโน, จอห์น เลอกิซาโม, เดนิส เลียรี และคริส เวดจ์ ปัจจุบัน มีภาพยนตร์ที่ฉายไปแล้ว 5 เรื่อง: ไอซ์ เอจ เจาะยุคน้ำแข็งมหัศจรรย์ ในปีค.ศ. 2002, "ไอซ์ เอจ 2 เจาะยุคน้ำแข็งมหัศจรรย์" ในปีค.ศ. 2006, "ไอซ์ เอจ 3 เจาะยุคน้ำแข็งมหัศจรรย์ จ๊ะเอ๋ไดโนเสาร์" ในปีค.ศ. 2009, "ไอซ์ เอจ เจาะยุคน้ำแข็งมหัศจรรย์ 4 กำเนิดแผ่นดินใหม่" ในปีค.ศ. 2012 และ "ไอซ์ เอจ ผจญอุกกาบาตสุดอลเวง" ในปีค.ศ. 2016 
ณ เดือนเมษายน ค.ศ. 2016 ตัวแฟรนชายส์มีรายได้ไป 6 พันล้านดอลลาร์สหรัฐ ทำให้เป็นหนึ่งในสื่อแฟรนชายส์ที่มีรายได้สูงสุดตลอดกาล
ภาพยนตร์.
อนาคต.
มีความเป็นไปได้ที่จะสร้างภาพยนตร์เรื่องที่ 6 ในเดือนมิถุนายน ค.ศ. 2016 Galen T. Chu ผู้ร่วมกำกับได้กล่าวว่า มีไอเดียในการสร้างภาพยนตร์เรื่องต่อไป
ภาพยนตร์สั้น.
"กอนนัตตี".
"กอนนัตตี" (Gone Nutty) เป็นภาพยนตร์สั้นที่ผลิตในปีค.ศ. 2002 ซึ่งกำกับโดยคาร์ลูส ซัลดายา และเผยแพร่ในดีวีดีของ "ไอซ์ เอจ" ภาคแรก ตัวภาพยนตร์ได้เข้าชิง งานประกาศผลรางวัลออสการ์ ครั้งที่ 76
"โนไทม์ฟอร์นัตส์".
"โนไทม์ฟอร์นัตส์" (No Time for Nuts) เป็นภาพยนตร์สั้นที่ผลิตในปีค.ศ. 2006 ซึ่งกำกับโดยChris Renaud กับMike Thurmeier และเผยแพร่ในดีวีดีของ "ไอซ์ เอจ" ภาค 2 ตัวภาพยนตร์ได้เข้าชิงงานประกาศผลรางวัลออสการ์ ครั้งที่ 79
"เซอร์ไววิงซิด".
"เซอร์ไววิงซิด" (Surviving Sid) เป็นภาพยนตร์สั้นที่ผลิตในปีค.ศ. 2008 ซึ่งกำกับโดย Galen Tan Chu และคาเรน ดิชเชอร์ โดยถูกเผยแพร่ในดีวีดีกับบลูเรย์ของ "ฮอร์ตัน กับ โลกจิ๋วสุดมหัศจรรย์"
"สแคร็ตส์คอนทิเนนทัลแคร็ก-อัพ".
"สแคร็ตส์คอนทิเนนทัลแคร็ก-อัพ" (Scrat's Continental Crack-Up) เป็นภาพยนตร์สั้นตอนที่หนึ่งที่ผลิตในปีค.ศ. 2012
"สแคร็ตส์คอนทิเนนทัลแคร็ก-อัพ: ตอนที่ 2".
"สแคร็ตส์คอนทิเนนทัลแคร็ก-อัพ: ตอนที่ 2" (Scrat's Continental Crack-Up: Part 2) เป็นภาพยนตร์สั้นตอนที่สองที่ผลิตในปีค.ศ. 2012
โทรทัศน์.
พิเศษ.
"ไอซ์ เอจ: คริสต์มาสมหาสนุกยุคน้ำแข็ง".
ในช่วงเทศกาลวันหยุด ซิดบังเอิญทำลายเครื่องประดับโปรดของแมนนี โดยซิดบอกแมนนีว่าเขาอยู่ในชื่อคนที่ดื้อรั้นของซานต้า โดยเดินทางไปขั้งโลกเหนือกับแครช, เอ็ดดี และพีชเชส เพื่อให้ตนอยู่ในด้านดีของซานต้าอีกครั้ง เมื่อถึงที่นั้นแล้ว ซิดกับพรรคพวกทำลายห้องทำงานของซานต้าโดยบังเอิญ เมื่อแมนนี, เอลลี และดิเอโก กังวลเกี่ยวกับความปลอดภัยของพีชเชส พวกเขาต้องมาขึ้วโลกเหนือช่วยคริสต์มาสให้ได้
รายการโทรทัศน์.
สเตซีย์ สไนเดอร์ ประธานกรรมการบริหารทเวนตีท์เซนจูรีสตูดิโอส์ ได้ประกาศว่าจะมีการทำรายการโทรทัศน์ที่มีฐานจาก "ไอซ์ เอจ" โดยจะเผยแพร่บนดิสนีย์+
หมายเหตุ: สีเทาเข้มคือตัวละครที่ไม่ปรากฎตัว
การตอบรับ.
บ็อกซ์ออฟฟิซ.
ภาพยนตร์ทั้ง 5 เรื่องสร้างทุนไป 429 ล้านดอลลาร์สหรัฐ ได้รายได้ไป 3.2 พันล้านดอลลาร์สหรัฐทั่วโลก ทำให้ "ไอซ์ เอจ" กลายเป็นแฟรนชายส์ที่ได้รายได้สูงสุดอันดับ 18 ตลอดกาล และเป็นแฟรนชายส์แอนิเมชันทำเงินสูงสุดทั่วโลก อันดับ 3 รองจาก "มิสเตอร์แสบร้ายเกินพิกัด" กับ "เชร็ค" ภาพยนตร์สี่เรื่องแรกเป็นภาพยนตร์แอนิเมชันที่ทำได้รายได้สูงสุดในแต่ละปีที่ออกฉาย แต่ภาคที่ 5 กลับได้รับความล้มเหลวทางโฆษณา และได้รายได้น้อยที่สุด (จัดการกับระบบเงินเฟ้อแล้ว)
คำวิจารณ์และการตอบสนองต่อสาธารณะ.
ในขณะที่ภาพยนตร์เรื่องแรกได้รับเสียงวิจารณ์ในแง่บวก ตัวซีรีส์ได้เสียงวิจารณ์หนึ่งว่าไม่มีความถูกต้องทางวิทยาศาสตร์ และภาพยนตร์ภาคต่อมาได้รับเสียงวิจารณ์ที่แย่ลง